FI
23.5.2022
Euroopan unionin virallinen lehti
C 207/25
Unionin yleisen tuomioistuimen tuomio 30.3.2022 – Air Canada v. komissio (Asia T-326/17) (1) (Kilpailu – Kartellit tai muut yhteistoimintajärjestelyt – Lentorahtimarkkinat – Päätös, jolla todetaan SEUT 101 artiklan, ETA-sopimuksen 53 artiklan ja yhteisön ja Sveitsin lentoliikennettä koskevan sopimuksen 8 artiklan rikkominen – Lentorahtipalvelujen hintatekijöiden koordinointi (polttoainelisä, turvalisä ja lisiin liittyvät provisiot) – Tietojenvaihto – Komission alueellinen toimivalta – Puolustautumisoikeudet – Uutta väitetiedoksiantoa ei ole toimitettu – Yhtenä kokonaisuutena pidettävä jatkettu kilpailusääntöjen rikkominen – Sakoista vapauttamista tai sakkojen lieventämistä koskevan hakemuksen peruuttaminen – Täysi harkintavalta) (2022/C 207/33) Oikeudenkäyntikieli: englanti Asianosaiset Kantaja: Air Canada (Saint-Laurent, Quebec, Kanada) (edustajat: asianajajat T. Soames, I.-Z.
Prodromou-Stamoudi ja J. Joshua, barrister)
Vastaaja: Euroopan komissio (asiamiehet: A. Dawes ja H. Leupold, avustajanaan asianajaja G. Peretz, QC)
Oikeudenkäynnin kohde SEUT 263 artiklaan perustuva vaatimus pääasiallisesti kumota SEUT 101 artiklan, ETA-sopimuksen 53 artiklan ja Euroopan yhteisön ja Sveitsin valaliiton lentoliikennettä koskevan sopimuksen 8 artiklan mukaisesta menettelystä (asia AT.39258 – Lentorahti) 17.3.2017 annettu komission päätös C(2017) 1742 final kantajaa koskevilta osin, ja toissijaisesti vaatimus poistaa kantajalle määrätty sakko tai alentaa sen määrää
Tuomiolauselma 1) SEUT 101 artiklan, ETA-sopimuksen 53 artiklan ja Euroopan yhteisön ja Sveitsin valaliiton lentoliikennettä koskevan sopimuksen 8 artiklan mukaisesta menettelystä (asia AT.39258 – Lentorahti) 17.3.2017 annetun komission päätöksen C(2017) 1742 final 1 artiklan 1 kohdan a alakohta, 2 kohdan a alakohta, 3 kohdan a alakohta ja 4 kohdan a alakohta kumotaan siltä osin kuin niissä todetaan Air Canadan osallistuneen yhtenä kokonaisuutena pidettävän jatketun kilpailusääntöjen rikkomisen osatekijään, joka koskee kieltäytymistä maksaa lisiin liittyviä provisioita.
2) Päätöksen C(2017) 1742 final 3 artiklan a alakohdassa Air Canadalle määrätyn sakon määräksi vahvistetaan 17 952 000 euroa.
3) Kanne hylätään muilta osin.
4) Euroopan komissio vastaa omista oikeudenkäyntikuluistaan, ja se velvoitetaan korvaamaan yksi kolmasosa Air Canadan oikeudenkäyntikuluja.
5) Air Canada vastaa kahdesta kolmasosasta omia oikeudenkäyntikulujaan.
(1)
EUVL C 239, 24.7.2017.